RNIB PenFriend 3 hangos címkéző toll (DL128)

A csomag tartalma:

* RNIB PenFriend 3 hangos címkéző toll
* öntapadó, narancssárga és sárgaszínű, taktilis címkék: 84 db. db kerek és 21 db. négyzet alakú címke
* 1 db. kulcstartó, 4 felvétel- / üzenetrögzítő ponttal (kb. 8GB)
* Nyakpánt
* A toll funkcióit és 15 felhasználási javaslatot felsoroló, angol nyelvű, hangos tájékoztató kártya
* 2 db. AAA elem (a toll elemtartó rekeszébe helyezve)
* használati útmutató

A PenFriend 3 hangos címkéző toll kezelőszervei

A PenFriend 3 címkéző tollon az alábbi 4 gomb található, a vastagabb felét felfelé tartva, fentről lefelé. A gombok közül a legfelső gomb emelkedik ki a legjobban, míg a több, lefelé haladva egyre kevésbé:

A Penfriend 3 címkézőtollon összesen 4 gomb található. Az eszközt a vastagabb felével felfelé tartva a legfelső gomb emelkedik ki a legjobban, a többi egyre kevésbé. A gombok sorrendje fentről lefelé:

1/ Bekapcsoló gomb (nagyobb méretű, mint a másik 3 gomb)

2/ Felvétel gomb

3/ Hangerő gomb

4/ Üzemmód gomb

A bekapcsoló gomb fölött egy visszajelző LED található.

A készülék vastagabb végén található a hangszóró.

Az eszköz bal oldalán, a hangszóróhoz közelebb található egy fülhallgató csatlakozó (Jack), illetve attól lejjebb egy mikro USB port. A fájlkezelő és a címke-kezelő funkciók eléréséhez mikro USB-s adatkábel szükséges.

A PenFriend 3 használatbavétele

A címkéző toll 2 db. AAA elemmell működik, melyek már gyárilag be vannak helyezve a toll hátoldalán található elemtartó rekeszbe. A rekesz a besüllyesztett műanyag fül felfelé húzásával nyitható ki. Az elemek minél hosszabb élettartama érdekében, az eszköz 10 használat nélkül eltelt perc után automatikusan kikapcsol. A toll hangjelzéssel figyelmeztet a kikapcsolásra. Fülhallgató használata mellett az elemek tovább megtartják működőképességüket.

A címkéző tollhoz kapott nyakpántot a fém karabiner visszahúzásával, majd annak a toll vastagabb végén lévő fémhurokba csúsztatásával rögzítheti az eszközhöz. A nyakpánt másik oldalán egy biztonsági retesszel ellátott műanyag csatlakozó található. Ennek funkciója, hogy hirtelen rántás esetén a nyakpánt kioldódjon, megelőzendő a használó nyakának esetleges sérülését.

Bekapcsoló gomb - A PenFriend 3 bekapcsolása

A készülék bekapcsolásához tartsa 2 másodpercig lenyomva a bekapcsoló gombot! Bekapcsoláskor a visszajelző LED piros színűre vált és egy hosszabb hangjelzés hallható. A címkéző toll a legutolsó használatkor beállított hangerővel szólal meg.

A címkéző toll kikapcsolásához 2 másodpercig tartsa lenyomva a bekapcsoló gombot. A kikapcsoláskor egy kissé visszhangos, csengő hangjelzés hallható. Amennyiben 10 percig nem használja a címkéző tollat, az előbb említett hangjelzés hallható, az eszköz pedig automatikusan kikapcsol.

Felvétel gomb

Ez fentről a második gomb. A PenFriend 3 bekapcsolásával az eszköz automatikusan felvétel-üzemmódba kapcsol. Felvétel készítéséhez nyomja be és tartsa lenyomva a felvétel gombot, a toll vékonyabb végét pedig függőlegesen tartsa ahhoz a címkéhez, amelyhez valamilyen információt kíván hozzárendelni. Rövid sípszó jelzi, hogy a toll felismerte a címkét, és hogy elkezdheti a szöveg rögzítését. Ezt követően engedje el a felvétel gombot, a tollat pedig tartsa a szájához úgy, mintha mikrofonba beszélne, és kezdje el a felvételt! Gyorsan rá fog érezni a szája és a tol közötti, az üzenet normál hangerővel történő rögzítéséhez szükséges távolságra. A szövegbefejezése után várjon 2 másodpercet, majd a felvétel rögzítéséhez nyomja meg a felvétel gombot! A sikeres rögzítést sípszó jelzi.

A fenti folyamat megismétlésével bármely címkéhez tartozó felvételt felülírhatja, ahányszor csak szeretné. Ha egyszerűen csak törölni szeretné valamelyik üzenetet, ismételje meg az eljárást anélkül, hogy bármit is mondana!

Egyetlen felvétel sem végleges. Ha egy felvétel véletlen törlését vagy módosítását meg szeretné előzni, használja a címke-kezelőt (Label Manager)!

Ne feledje el a sorrendet: Nyomja meg!; Tartsa lenyomva!; Érintse a címkéhez! (hangjelzés); Beszéljen!; Nyomja meg és engedje fel!

Egy címkére akár egyórányi anyagot is rögzíthet, így a PenFriend rövid és hosszú üzenetek rögzítésére egyaránt alkalmas. A belső memória 16 GB kapacitású, ami akár 400 órányi felvételt is lehetővé tesz!

Lejátszás

A rögzített felvételek lejátszásához győrődjön meg arról, hogy az eszköz az alapértelmezett, felvétel-üzemmódban van-e, ekkor a visszajelző LED piros színnel világít. A tollat érintse bármelyik, felvételt tartalmazó címkéhez, és hallani fogja az elmentett szöveget. A lejátszás szüneteltetéséhez gyorsan nyomja meg a bekapcsoló gombot, és engedje fel! A lejátszás folytatásához ismét gyorsan nyomja le és engedje fel a bekapcsoló gombot!

Hangerő

A fentről harmadik gomb egyaránt betölti a hangerőnövelő és –csökkentő gomb szerepét. A gomb gyors nyomogatásával növelheti és csökkentheti a hangerőt. Fülhallgató használatakor szükség lehet a hangerő változtatására.

Megjegyzés: A legutoljára használt hangerő lesz a következő bekapcsoláskor az alapértelmezett hangerő.

Üzemmódok

A negyedik (legalsó) gomb az üzemmód gomb, mely szinte teljesen belesimul a toll testébe, abból nem emelkedik ki. A gomb lenyomva tartásával lehet az eszköz különböző üzemmódjai között váltani.

1. Felvétel és lejátszás üzemmód (1 sípszó)
2. Hangoskönyv üzemmód (2 sípszó)
3. MP3 üzemmód (3 sípszó)

Felvétel / lejátszás üzemmód

Az eszköz bekapcsolásakor a toll automatikusan felvétel / lejátszás üzemmódba kapcsol. Ebben az üzemmódban felvételeket készíthet és tárolhat, illetve lejátszhatja a címkékre mentett üzeneteket / információkat. Részletesebben lásd a korábbi, Felvétel gomb című bekezdést!

Hangoskönyv üzemmód

A toll bekapcsolásakor az eszköz automatikusan felvétel / lejátszás üzemmódra kapcsol. Ha megnyomja és lenyomva tartja az üzemmód gombot, két sípszót hall, a visszajelző LED pedig kék színre vált, majd felhangzik egy angol nyelvű üzenet, Ha pl. egy korábban címkére mentett üzenetét vagy szövegét annak törlése vagy módosítása előtt el szeretné menteni, megteheti ezt, majd egyéb elmentett hangoskönyvek mellett később ismét meghallgathatja.

MP3 üzemmód

Amikor az eszköz hangoskönyv üzemmódban van (és a LED visszajelző kék fénnyel világít), ismét nyomja meg és tartsa lenyomva az üzemmód gombot! Ekkor 3 sípszó jelzi, hogy a toll MP3 üzemmódba kapcsolt. Ebben az üzemmódban lehetősége van az a tollra mentett zenék hallgatására. Zenéket a fájlkezelő (File Explorer) vagy az ingyenesen elérhető Címkekezelő szoftver (Label Manager) használatával tud az eszközre másolni.

Amennyiben címkéző toll nem tartalmaz MP3 fájlt, a PenFriend visszaáll az eredeti, felvétel / lejátszás üzemmódba, amit egysípszóval jelez.

Szöveget tartalmazó címkék lejátszása

A toll minden egyes bekapcsoláskor automatikusan felvétel / lejátszás üzemmódban indul, lehetővé téve a korábban rögzített szövegek lejátszását vagy új információk rögzítését. A PenFriend vékonyabb végének a címkéhez történő érintésére elindul a címkére rögzített felvétel lejátszása. Részletesebben lásd a korábbi, Felvétel gomb című bekezdést!

Használt címkék új tartalommal történő ellátása

Mivel a címkék újrahasznosíthatók, egy címkére annyiszor rögzíthet új felvételt, ahányszor csak szeretne. Figyelmeztetés: Új felvétel készítésével egyúttal törli az előző üzenetet!